b'\n_START_ARTICLE_\nUSS Enterprise (CV-6)\n_START_SECTION_\nIme\n_START_PARAGRAPH_\nLetalonosilka je dobila ime Enterprise, kar pomeni neustra\xc5\xa1nost, energija in iznajdljivost v prakti\xc4\x8dnih zadevah. CV-6 ozna\xc4\x8duje \xc5\xa1esto letalonosilko Vojne mornarice ZDA._NEWLINE_Medtem, ko je bila letalonosilka v rezervi, je bila 1. oktobra 1952 preklasificirana v juri\xc5\xa1no letalonosilko in posledi\xc4\x8dno preimenovana v CVA-6. 8. avgusta 1953 je bila ladja preklasificirana v protipodmorni\xc5\xa1ko podporno letalonosilko in posledi\xc4\x8dno preimenovana v CVS-6.\n_START_SECTION_\nOd splovitve do Pearl Harborja\n_START_PARAGRAPH_\nPo prvi svetovni vojni so ZDA, Zdru\xc5\xbeeno kraljestvo, Japonska, Francija in Italija podpisale Washingtonski pomorski sporazum, ki je dolo\xc4\x8dala \xc5\xa1tevilo in velikost voja\xc5\xa1kih ladij. Leta 1931 so na\xc4\x8drtovala gradnjo dveh 19.800-tonskih letalonosilk in s sprejetjo New Deala leta 1933 je Vojna mornarica ZDA dobila tudi potrebni denar._NEWLINE_Gradnja letalonosilke se je pri\xc4\x8dela 16. julija 1934 v ladjedelnici Newport News Shipbuilding in splovljena je bila 3. oktobra 1936; sponzor splovitve je bila Lulie Swanson, \xc5\xbeena sekretarja za Vojno mornarico ZDA Clauda S. Swansona. Ladja je bila sprejeta v uporaba 12. maja 1938._NEWLINE_Enterprise je na svoji krstni plovbi plula do Ria de Janeira in nazaj. 2. januarja 1939 je odplula v Karibsko morje, kjer je sodelovala v vojnih vajah, skupaj s sestrsko letalonosilko Yorktown. Po vrnitvi je plula vzdol\xc5\xbe vzhodne obale in v Karibih, dokler ni aprila 1939 prejela ukaz o premestitvi v Pacifik. Sprva je bila letalonosilka nastanjena v San Diegu, nato pa je bila maja istega leta preme\xc5\xa1\xc4\x8dena v Pearl Harbor; razlog za to je bil ukaz predsednika ZDA Roosevelta o premestitvi flote na prednje baze. Enterprise je v tem \xc4\x8dasu plula med bazami na Pacifiku, isto\xc4\x8dasno urila letalske eskadrilje ter transportirala letala za posadke baz._NEWLINE_28. novembra je Enterprise zapustila Pearl Harbor in 2. decembra 1941 je dostavila 211. lovsko eskadriljo Korpusa mornari\xc5\xa1ke pehote ZDA na otok Wake in se obrnila nazaj proti Pearl Harborju. Ta naloga je tako re\xc5\xa1ila letalonosilko pred uni\xc4\x8dujo\xc4\x8dim japonskim napadom na Pearl Harbor.\n_START_SECTION_\nPo Pearl Harborju\n_START_PARAGRAPH_\nEnterprisovi izvidni\xc5\xa1ki bombniki so prispeli nad Pearl Harbor med samim napadom in so, \xc4\x8deprav neprijetno presene\xc4\x8deni, takoj posegli v boje; na koncu so Japonci uspeli sestrelili 6 bombnikov. Letalonosilka je medtem zbrala vsa preostala letala in jih poslala na neuspe\xc5\xa1na iskanja za japonsko udarno silo; iskali so podro\xc4\x8dje ju\xc5\xbeno od Oahuja. Enterprise se je \xc5\xa1e isti dan vrnila v Pearl Harbor, kjer je doto\xc4\x8dila gorivo in se zalo\xc5\xbeila; zgodaj naslednjega dne je odplula na patruljiranje, da bi prepre\xc4\x8dila morebitni ponovni japonski napad na Havajsko oto\xc4\x8dje. Letala niso zasledila nobenih japonskih povr\xc5\xa1inskih ladij, zato pa so 10. decembra 1941 potopila japonsko podmornico I-70 (koordinate: 23\xc2\xb045\xe2\x80\xb2N, 155\xc2\xb035\xe2\x80\xb2W). Ta dogodek je postal pomembni trenutek druge svetovne vojne: bila je prva potopljena sovra\xc5\xbena ladja, prva potopljena sovra\xc5\xbena podmornica in tudi hkrati prva potopljena sovra\xc5\xbena ladja s strani letal._NEWLINE_V zadnjih dveh tednih decembra 1941 je Enterprise in njena skupina odplula proti zahodnemu Havajskemu oto\xc4\x8dju, kjer je zagotavljala za\xc5\xa1\xc4\x8dito le-teh otokov, medtem ko sta dve drugi skupini odpluli proti otoku Wake, da bi ga razbremenili. Po kraj\xc5\xa1em postanku v Pearl Harborju je skupina Enterprise odplula 11. januarja, da bi za\xc5\xa1\xc4\x8ditila ladijske konvoje na poti proti Samoi. 1. februarja je Task Force Enterprise napadla otoke Kwajalein, Wotje in Maloelap (v skupini Marshallovega oto\xc4\x8dja), pri \xc4\x8demer so potopili tri sovra\xc5\xbenikove ladje, po\xc5\xa1kodovali \xc5\xa1e osem drugih ter uni\xc4\x8dili \xc5\xa1tevilna letala ter zgradbe. V teh spopadih je Enterprise utrpela le manj\xc5\xa1e po\xc5\xa1kodbe v japonskem protinapadu, nakar se je celotna skupina vrnila v Pearl Harbor._NEWLINE_Naslednji mesec je skupina Enterprise patruljirala po osrednjem Pacifiku, pri \xc4\x8demer je napadala sovra\xc5\xbenikove polo\xc5\xbeaje na otokih Wake in Marcus. Potem, ko je utrpela manj\xc5\xa1e po\xc5\xa1kodbe, se je vrnila v Pearl Harbor na popravilo in dopolnitev zalog. 8. aprila 1942 je zapustila Pearl Harbor, se na morju sre\xc4\x8dala z letalonosilko Hornet, nakar sta skupaj odpluli proti zahodu. Naloga Enterprise je bila, da za\xc5\xa1\xc4\x8diti Hornet, ki je imela nalogo pripluti v zra\xc4\x8dni radij Tokia. Takrat naj bi odposlala 16 bombnikov North American B-25 Mitchell (ki so bili v sestavi Kopenske vojske ZDA), da bi opravili t. i. Doolittlov letalski napad na Tokio. Bombniki so opravili napad 18. aprila, pri \xc4\x8demer so ostali neopa\xc5\xbeeni vse do napada, medtem ko so lovci izvajali bojne letalske patrulje. Celotna skupina se je 25. aprila vrnila v Pearl Harbor.\n_START_SECTION_\nBitka za Midway\n_START_PARAGRAPH_\nPet dni pozneje se je Enterprise odpravila proti Ju\xc5\xbenemu Pacifiku, da bi okrepila ameri\xc5\xa1ke letalonosilke, ki so delovale v Koralnem morju. Toda \xc5\xa1e predno je pri\xc5\xa1la, se je bitka v Koralnem morju kon\xc4\x8dala. Enterprise se je tako 26. maja vrnila v Pearl Harbor, kjer je pri\xc4\x8dela intenzivne priprave, da bi uspe\xc5\xa1no zavrnila predvidevani japonski napad na Midway._NEWLINE_28. maja je Enterprise postala zastavna ladja kontraadmirala Raymonda A. Spruanca, ki je dobil ukaz,\xc2\xa0\xc2\xbbda dr\xc5\xbei Midway in zadane najve\xc4\x8djo mo\xc5\xbeno \xc5\xa1kodo sovra\xc5\xbeniku s taktiko mo\xc4\x8dnega iz\xc4\x8drpanja.\xc2\xab\xc2\xa0Spruance je tako poveljeval Carrier Task Force 16, v kateri so bile poleg Enterprise \xc5\xa1e: Hornet, \xc5\xa1est kri\xc5\xbeark in deset ru\xc5\xa1ilcev. 30. maja je Task Force 17 (TF 17), pod poveljstvom kontraadmirala Franka J. Fletcherja, zapustila Pearl Harbor s Yorktownom (Fletcherjeva zastavna ladja in \xc5\xa1e vedno v popravilu), 2 kri\xc5\xbearkama in \xc5\xa1estimi ru\xc5\xa1ilci; ob tej prilo\xc5\xbenosti se je enota preimenovala v Carrier Task Force 17 (CTF 17). Fletcher je nato prevzel tudi takti\xc4\x8dno poveljstvo nad vsemi pomorskimi silami, saj je poveljnik skupine Enterprise, Bill \xc2\xbbBull\xc2\xab Halsey, zbolel za ko\xc5\xbeno boleznijo zaradi stresa in je ostal v bolni\xc5\xa1nici v Pearl Harborju._NEWLINE_Bitka za Midway se je pri\xc4\x8dela zjutraj 4. junija 1942, ko so \xc5\xa1tiri japonske letalonosilke, ne da bi vedele za prisotnosti ameri\xc5\xa1kih pomorskih sil, napadle otok. Komaj tri ure potem, ko je prva bomba padla na Midway, so letala iz ameri\xc5\xa1kih letalonosilk napadla. Bombniki strmoglavi iz Enterprise so v desetih minutah potopili japonski letalonosilki Akagi in Kaga, medtem ko so letala iz Yorktowna potopila \xc5\xa1e Soryu; pozneje so letala iz obeh ameri\xc5\xa1kih letalonosilk potopila \xc5\xa1e tretjo japonsko letalonosilko Hiryu._NEWLINE_Obe strani sta izvajali nenehne zra\xc4\x8dne napade \xc4\x8dez celoten dan in eni najbolj pomembnih bitk v zgodovini. Kljub temu, da so boji potekali vse do 7. junija, je bil izid bitke znan \xc5\xbee prvi dan. Yorktown in Hammann sta bili edini potopljeni ameri\xc5\xa1ki ladji, toda TF 16 in TF 17 sta skupaj izgubili 113 letal (od tega 61 v bojih). Japonske izgube so bile neprimerno ve\xc4\x8dje: 4 letalonosilke, 1 kri\xc5\xbearka in 272 letal iz letalonosilk. Enterprise je zapustila bitko nepo\xc5\xa1kodovana in se je 13. junija 1942 vrnila v Pearl Harbor.\n_START_SECTION_\nOperacije v ju\xc5\xbenem Pacifiku\n_START_PARAGRAPH_\nPo mesecu po\xc4\x8ditka je 15. julija 1942 Enterprise izplula iz Pearl Harborja proti ju\xc5\xbenemu Pacifiku, kjer se je pridru\xc5\xbeila Task Force 61, ki je imela nalogo podpreti amfibicijska izkrcanja na Salomonovo oto\xc4\x8dje, ki so se za\xc4\x8deli 8. avgusta. Naslednja dva tedna je Enterprise varovala pomorske komunikacijske linije jugozahodno od Salomonovega oto\xc4\x8dja. 24. avgusta so odkrili mo\xc4\x8dno japonsko silo okoli 240\xc2\xa0km severno od Guadalcanala. Nemudoma je TF 61 odposlala svoja letala v napad. Uspe\xc5\xa1no so napadla Japonce v bitki za Vzhodne Salomonske otoke, pri \xc4\x8demer so potopili letalonosilko Ry\xc5\xabj\xc5\x8d; Japonci so tako morali prekiniti svoj na\xc4\x8drt, da bi napadli Guadalcanal. V tej bitki je Enterprise utrpela hude po\xc5\xa1kodbe: trije neposredni zadetki in \xc5\xa1tiri zadetki tik ob ladji so povzro\xc4\x8dili smrt 74 in ranili \xc5\xa1e nadaljnjih 95 \xc4\x8dlanov posadke. Posadka je morala Enterprise popraviti, da je lahko samostojno odplula nazaj proti Havajem._NEWLINE_Po vrnitvi v Pearl Harbor je bila Enterprise v popravilu od 10. septembra do 16. oktobra 1942, ko je odplupla nazaj v ju\xc5\xbeni Pacifik. Skupaj s Hornetom sta sestavili TF 61. 26. oktobra so izvidni\xc5\xa1ka letala iz Enterprise odkrila japonsko letalonosilno skupino, s \xc4\x8dimer se je pri\xc4\x8dela bitka za oto\xc4\x8dje Santa Cruz. Medtem, ko so njena letala napadala japonske ladje, je tudi sama Enterprise postala \xc5\xbertev japonskih napadov: v napadih je umrlo 44 in bilo ranjenih 75 \xc4\x8dlanov posadke._NEWLINE_Kljub resnim po\xc5\xa1kodbam je ostala v operativni uporabi in sprejela na svoj krov ve\xc4\x8dje \xc5\xa1tevilo letal iz Horneta, ko je le-ta bila potopljena. Kljub temu, da so Ameri\xc4\x8dani izgubili eno letalonosilko in ru\xc5\xa1ilec in so bile japonske izgube neprimerno manj\xc5\xa1e (ena lahka kri\xc5\xbearka), so Ameri\xc4\x8dani s tem pridobili \xc4\x8das, da so okrepili posadko na Gudalcanalu v pripravi na naslednji spopad. Z izgubo Horneta je Enterprise ostala edina operativna ameri\xc5\xa1ka letalonosilka na Pacifiku; v opomin temu je posadka na krov napisala velik napis\xc2\xa0\xc2\xbbEnterprise vs Japan\xc2\xab\xc2\xa0(sl.\xc2\xa0\xc2\xbbEnterprise proti Japonski\xc2\xab)._NEWLINE_Enterprise je 30. oktobra priplula v Noum\xc3\xa9o (Nova Kaledonija) na popravila, toda nov japonski premik proti Salomonovemu oto\xc4\x8dju je skraj\xc5\xa1al njen postanek. Tako je \xc5\xbee 11. novembra zapustila pristani\xc5\xa1\xc4\x8de, medtem ko so popravljalci iz Vestal (AR-4) \xc5\xa1e zmeraj opravljali najbolj nujna popravila. 13. novembra so letala iz Enterprise pomagali potopiti po\xc5\xa1kodovano japonsko bojno ladjo Hiei. Ko se je pomorska bitka za Gudalcanal kon\xc4\x8dala 15. novembra, je Enterprise sodelovala v potopitvi 16 ladij in po\xc5\xa1kodovanju \xc5\xa1e osem drugih. 16. novembra se je Enterprise vrnila v Noum\xc3\xa9o, kjer je dokon\xc4\x8dala popravila. 4. decembra je zapustila pristani\xc5\xa1\xc4\x8de in odplula proti Espiritu Santo (Novi Hebridi). Naslednji dan se je sre\xc4\x8dala s popravljeno USS Saratogo (CV-3); ta dogodek je predstavljal tudi konec samostojnega delovanja Enterprise vse do konca vojne._NEWLINE_V celotnem letu 1942 je bila letalonosilka \xc5\xa1estkrat zadeta in ve\xc4\x8d kot 300 njenih pripadnikov je umrlo oz. bilo ranjenih._NEWLINE_28. januarja 1943 je nato odplula proti Salomonovemu oto\xc4\x8dju. 30. januarja so zra\xc4\x8dne patrulje odkrile kri\xc5\xbearsko-ru\xc5\xa1ilsko skupino, s \xc4\x8dimer se je pri\xc4\x8dela bitka za Rennell. Kljub temu, da so uni\xc4\x8dili ve\xc4\x8dino napadajo\xc4\x8dih japonskih bombnikov, so Japonci uspeli potopiti Chicago s zra\xc4\x8dnimi torpedi._NEWLINE_Potem, ko se je bitka kon\xc4\x8dala, je Enterprise 1. februarja prispela v Espiritu Santo, ki je v naslednjih treh mesecih postala operativna baza letalonosilke; njena naloga je bila zavarovanje povr\xc5\xa1inskih plovil do Salomonovega oto\xc4\x8dja. Nato je odplula proti Pearl Harborju, kjer je admiral Chester Nimitz 27. maja 1943 podelil letalonosilki predsedni\xc5\xa1ko omembo enote; to je bilo prvo tako odlikovanje za letalonosiko. 20. julija je Enterprise priplula v Puget Sound Naval Shipyard na nujno potrebna popravila; to je bilo mo\xc5\xbeno, saj so na Pacifik priplule letalonosilke razreda essex, ki so nadomestila Enterprise._NEWLINE_Na podlagi izku\xc5\xa1enj iz preteklih bitk se je izkazalo, da je razred letalonosilk yorktown (mati\xc4\x8dni razred Enterprise) preve\xc4\x8d zastarel in premalo za\xc5\xa1\xc4\x8diten proti torpedom, zato so poleg popravil hkrati opravili \xc5\xa1e potrebne posodobitve; med drugim so ji dodali \xc5\xa1e poseben protitorpedni ovoj, ki je pove\xc4\x8dal njeno podvodno za\xc5\xa1\xc4\x8dito, odstranili stare in namestili novo protiletalsko oboro\xc5\xbeitev, pove\xc4\x8dali so letalski krov, posodobili radarski sistem ter sistem za kontrolo po\xc5\xa1kodb,...\n_START_SECTION_\nVrnitev na boji\xc5\xa1\xc4\x8de\n_START_PARAGRAPH_\nV sredini novembra se je Enterprise vrnila nazaj na boji\xc5\xa1\xc4\x8de. Njena prva zadol\xc5\xbeitev po vrnitvi je med 19. in 21. novembrom zagotavljala bli\xc5\xbenjo zra\xc4\x8dno podporo med marinskim izkrcanjem na Atol Makin. V no\xc4\x8di 26. novembra je Enterprise uvedla novo obliko letalske podpore in sicer no\xc4\x8dne lovce, ki so napadli skupino japonskih bombnikov, ki so napadali Task Group 50.2. Potem, ko so letala iz Task Force 50 4. decembra napadla Kwajalein, se je Enterprise vrnila v Pearl Harbor pet dni pozneje._NEWLINE_Naslednja operacija je bila v sestavi TF 58, ki je imela nalogo, da zmeh\xc4\x8da sovra\xc5\xbenikovo obrambo na Marshallovem oto\xc4\x8dju in podpre izkrcanje na Kwajalein med 29. januarjem in 3. februarjem 1944. \xc5\xa0e vedno v sestavi TF 58 je Enterprise odplula, da bi napadla japonsko pomorsko bazo na Truku (Karolinini otoki), kar je izvedla 17. februarja. Ta napad je predstavljal \xc5\xa1e en prelomni trenutek, saj je to bil prvi no\xc4\x8dni radarsko-vodeni bombni\xc5\xa1ki letalski napad, ki je bil spro\xc5\xbeen iz ameri\xc5\xa1ke letalonosilke. 12 torpednih bombnikov je v tem napadu doseglo neverjetne zadetke, saj so med seboj potopili skoraj tretjino vseh potopljenih ladij v celotnem napadu._NEWLINE_Nato je bila Enterprise izlo\xc4\x8dena iz sestave TF 58, je 20. januarja napadla atol Jaluit, nakar je odplula proti Majuru in Espiritu Santu. 15. marca je vstopila v sestavo Task Force 36.1, nakar je med 19. in 25. marcem zagotavljala zra\xc4\x8dno za\xc5\xa1\xc4\x8dito in bli\xc5\xbenjo letalsko podporo med izkrcanji na Emirau. 26. marca se je ponovno pridru\xc5\xbeila TF 58 in naslednjih 12 dni je sodelovala v napadih na otoke Yap, Ulithi, Woleai in Palau. Po tednu odmora in popolnitve na Majuru je Enterprise 14. aprila odplula, da bi sodelovala v napadih na Jayapuro (Nova Gvineja), nakar je med 29. in 30. aprilom napadla \xc5\xa1e Truk._NEWLINE_6. junija 1944 je celotna TG 58.3 zapustila Majuro in se pridru\xc5\xbeila preostali TF 58 v napadu na oto\xc4\x8dje Marianas. Med 11. in 14. junijem so napadali Sajpan, Rota in Guam, medtem ko so letala iz Enterprise med 15. in 17. junijem zagotavljala bli\xc5\xbejo zra\xc4\x8dno podporo med izkrcanji na Sajpan._NEWLINE_Potem, ko so izvedeli za ve\xc4\x8dji japonski na\xc4\x8drt, ki bi zaustavil invazijo na Sajpan, je admiral Spruance, sedaj poveljnik 5. flote, premestil TF 58, da bi zaustavila japonsko razbremenilno silo.\n_START_SECTION_\nBitka v Filipinskem morju\n_START_PARAGRAPH_\n19. junija 1944 se je pri\xc4\x8dela najve\xc4\x8dja letalonosilna bitka v zgodovini - bitka v Filipinskem morju. Ve\xc4\x8d kot osem ur so Japonci in Ameri\xc4\x8dani napadali drug drugega nad oto\xc4\x8djem Marianas. Ob koncu dneva je bila razvidna ameri\xc5\xa1ka zmaga, kljub temu pa so \xc5\xa1e naslednji dan spro\xc5\xbeili ve\xc4\x8d letalskih napadov na japonsko ladjevje. Ob koncu bitke so ameri\xc5\xa1ke izgube zna\xc5\xa1ale: \xc5\xa1est po\xc5\xa1kodovanih ladij, 130 sestreljenih letel in 76 mrtvih, medtem ko so Japonci izgubili tri letalonosilke (Hiy\xc5\x8d, Sh\xc5\x8dkaku in Taih\xc5\x8d) in 426 letal. Ta bitka je predstavljala za\xc4\x8detek konca japonske pomorske navzo\xc4\x8dnosti, saj si Japonska cesarska vojna mornarica ni nikoli opomogla od te bitke._NEWLINE_Enterprise je sodelovala tako v obrambi flote kot nato v napadu na japonsko ladjevje zgodaj popoldne. Med kaoti\xc4\x8dnem re\xc5\xa1evanju zra\xc4\x8dnega napada v temi sta lovec in bombnik isto\xc4\x8dasno pristala na krovu, a kot v \xc4\x8dude\xc5\xbeu nista tr\xc4\x8dila. Na\xc4\x8drtovani polno\xc4\x8dni napad na japonsko ladjevje je bil odpovedan, saj so bila vsa letala vpletela v re\xc5\xa1evalne operacije._NEWLINE_Po bitki je celotna skupina Enterprise nadaljevala s podporo bojev na Sajpanu vse do 5. julija. Nato je odplula nazaj proti Pearl Harborju, kjer je en mesec ostala. 24. avgusta se je vrnila nazaj na boji\xc5\xa1\xc4\x8de, tokrat v sestavi TF 38, pri \xc4\x8demer je izvajala zra\xc4\x8dne napade na otok Volcanoin Boninsko oto\xc4\x8dje (med 31. avgustom in 2. septembrom) ter na otoke Yap, Ulithi in Palaus (med 6. in 8. septembrom).\n_START_SECTION_\nBitka v zalivu Leyte\n_START_PARAGRAPH_\nPotem, ko je delovala zahodno od oto\xc4\x8dja Palau, se je Enterprise 7. oktobra pridru\xc5\xbeila drugim plovilom TF 38; celotna skupina je nato odplula proti severu. Od 10. do 20. oktobra so letalci iz Enterprise izvajali zra\xc4\x8dne operacije nad Okinawo, Tajvanom in Filipini, kjer so napadali sovra\xc5\xbenikova letali\xc5\xa1\xc4\x8da, obalne zgradbe ter se pripravljali na napad na otok Leyte. Potem, ko je Enterprise 20. oktobra podprla izkrcanje na Leyte, je odplula proti Ulithiju, kjer je dopolnila zaloge, toda zaradi prihoda sve\xc5\xbeih japonskih sil je bila 23. oktobra poklicana nazaj._NEWLINE_V bitki v zalivu Leyte (med 23. in 26. oktobrom) so letala iz Enterprise napadla vse tri sovra\xc5\xbenikove pomorske skupine, pri \xc4\x8demer so napadali bojne ladje in ru\xc5\xa1ilce vse do konca bitke. Letalonosilka je nato nadaljevala patruljiranje vzhodno od Samara in Leyteja vse do konca oktobra, ko se je ponovno vrnila v Ulithi za popolnitev zalog. Med novembrom so njena letala napadala tar\xc4\x8de na podro\xc4\x8dju Manile in na otoku Yap. 6. decembra 1944 se je vrnila v Pearl Harbor.\n_START_SECTION_\nIwo Jima, Okinawa in kamikaze\n_START_PARAGRAPH_\n24. decembra je Enterprise zapustila Pearl Harbor in odplula proti Filipinom; na krovu je imela letalsko skupino, ki je bila posebej izurjena v no\xc4\x8dnih operacijah. Pridru\xc5\xbeila se je Task Group 38.5 in patruljirala v vodah severno od Luzona in v Kitajskem morju v januarju 1945, pri \xc4\x8demer so njena letala napadala obalne objekte in ladijske konvoje med Tajvanom in Indokitajsko. Po kratkem po\xc4\x8ditku v Ulithiju se je Enterprise 10. februarja pridru\xc5\xbeila Task Group 58.5, pri \xc4\x8demer je izvajala dnevno in no\xc4\x8dno letalsko varovanje skupine ter bojne zra\xc4\x8dne patrulje za celotno Task Force 58; tako so njena letala napadla Tokio 16. in 17. februarja._NEWLINE_Nato je podprla marince v bitki za Iwo Jimo od 19. februarja pa vse do 9. marca, ko je odplula nazaj proti Ulithiju. Med bitko je tako letalonosilki uspelo, da so bila njena letala prisotna nad Iwo Jimo neprekinjeno 174 ur (7 dni in 6 ur)._NEWLINE_15. marca je letalonosilka zapustila Ulithi in za\xc4\x8dela izvajati no\xc4\x8dne letalske napade na Kju\xc5\xa1u, Hon\xc5\xa1u ter pri\xc4\x8dela dova\xc5\xbeati okrepitve v Notranje japonsko morje. 18. marca je bila la\xc5\xbeje po\xc5\xa1kodovana, ko jo je zadela sovra\xc5\xbena bomba, zato je zaplula nazaj v Ulithi, kjer je ostala \xc5\xa1est dni na popravilih._NEWLINE_5. aprila se je vrnila v operativno delovanje, nakar je sodelovala v napadih na Okinavo, dokler ni bila 11. aprila ponovno po\xc5\xa1kodovana, tokrat s strani kamikaza in je bila tako ponovno prisiljena zapluti nazaj proti Ulithiju. 6. maja se je vrnila nazaj k Okinawi in je bila nenehno pod napadi kamikaz. 14. maja se je en kamikaze uspe\xc5\xa1no prebil skozi protiletalsko obrambo, uni\xc4\x8dil prednjo dvigalo na letalonosilki, pri \xc4\x8demer je umrlo 14 in bilo ranjenih 34 \xc4\x8dlanov posadke. Letalonosilka je tako 7. junija prispela v Puget Sound Navy Yard, kjer je ostala v opravilu vse do dneva V-J (15. avgust 1945).\n_START_SECTION_\nOperacija Magic Carpet\n_START_PARAGRAPH_\nPotem, ko je bila Enterprise popolnoma popravljena, je odplula iz Pearl Harborja proti celinskim ZDA; na njenem krovu je bilo 1.100 vojakov, ki so bili odpu\xc5\xa1\xc4\x8deni iz slu\xc5\xbeenja. V New York je prispela 17. oktobra 1945. \xc4\x8cez dva tedna je odplula v Boston, kjer so ji namestili dodatna le\xc5\xbei\xc5\xa1\xc4\x8da, s \xc4\x8dimer je pri\xc4\x8dela sodelovati v operaciji Magic Carpet: vra\xc4\x8danju vojakov iz Evrope nazaj v ZDA. V \xc4\x8dasu te operacije je domov prepeljala ve\xc4\x8d kot 10.000 veteranov.'